Regiono de alta premo

Regiono de alta premo, altaprema areo aŭ kontraŭciklono estas regiono aŭ areo proksime al la surfaco de planedo, kie la atmosfera premo estas pli granda ol la premo en la ĉirkaŭaj regionoj. Altapremaj areoj estas mezskalaj meteologiaj trajtoj, kiuj rezultas el interagoj inter la relative pli grandskala dinamiko de la cirkulado de la atmosfera aero en la tuta planedo.

La plej fortaj altapremaj areoj rezultas el masoj de malvarma aero, kiuj disvastiĝas de polusaj regionoj en malvarmajn najbarajn regionojn. Ĉi tiuj altapremaj areoj malfortiĝas post kiam ili etendiĝas super pli varmaj akvokorpoj.

Pli malfortaj - sed pli ofte okazantaj - estas altpremaj areoj kaŭzitaj de "atmosfera landsinkado" (en vikidatumoj): Aero fariĝas sufiĉe malvarma por pluvigi sian akvovaporon, kaj grandaj masoj de pli malvarmeta, pli seka aero descendas de supre.

Ene de altpremaj areoj, ventoj fluas de kie la premo estas plej alta, ĉe la centro de la areo, al la periferio, kie la premo estas pli malalta. Tamen, la direkto ne estas rekta de la centro eksteren, sed kurba pro la koriolisforto de la rotacio de la Tero. Vidita de supre, la ventdirekto estas fleksita en la direkto kontraŭa al la rotacio de la planedo; tio kaŭzas la karakterizan spiralan formon de la tropikaj ciklonoj konataj kiel uraganoj.

Sur anglalingvaj vetermapoj, altpremaj centroj estas identigitaj per la litero H por high-pressure area, same en germanlingvaj vetermapoj H por Hochdruckgebiet, kaj simile estas en aliaj ĝermanaj lingvoj:  , ,  aŭ . Vetermapoj en aliaj lingvoj kompreneble povas uzi malsamajn literojn aŭ simbolojn.

 Fonto 
La unua versio de tiu teksto baziĝas je la enkondukaj frazoj de la koncerna anglalingva teksto high-pressure area en stato de la 14-a de julio 2025.

Kategorio:meteologio